CELEX: 62016FN0004
Language: mt
Date: 2016-08-15 00:00:00
Title: Kawża F-4/16: Rikors ippreżentat fil-15 ta’ Awissu – OT vs Il-Kummissjoni

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/31
            
         Rikors ippreżentat fil-15 ta’ Awissu – OT vs Il-Kummissjoni
   (Kawża F-4/16)
   (2016/C 383/41)
   Lingwa tal-kawża: l-Ingliż
   
      Partijiet
   
   
      Rikorrent: OT (rappreżentant: D. Sobor, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tat-tilwima
   
   Annullament tad-deċiżjonijiet tal-Kummissjoni li jirrifjutaw il-kandidatura tar-rikorrent għall-pożizzjoni ta’ Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, li tintlaqa’ t-talba għal assistenza magħmula mir-rikorrent jew li tiftaħ stħarriġ amministrattiv fir-rigward ta’ allegati irregolaritajiet u illegalitajiet fil-proċedura ta’ selezzjoni kkonċernata, u tat-talba għal kumpens għad-danni materjali u mhux materjali li r-rikorrent jallega li ġarrab.
   
      Talbiet
   
   
               —
            
            
               jannulla d-deċiżjoni tal-Kummissjoni, tas-26 ta’ Settembru 2014, li tirrifjuta li taċċetta l-kandidatura tar-rikorrent għall-pożizzjoni ta’ Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga;
            
         
               —
            
            
               jannulla d-deċiżjoni tal-Kummissjoni tad-9 ta’ April 2015 li tiċħad l-ilment tar-rikorrent u t-talba għal assistenza;
            
         
               —
            
            
               jannulla d-deċiżjoni tat-22 ta’ Ottubru 2015 li tiċħad l-ilment tar-rikorrent;
            
         
               —
            
            
               jikkundanna lill-Kummissjoni tħallas is-somma ta’ EUR 2 836 107 bħala kumpens għad-danni materjali mġarrba mir-rikorrent;
            
         
               —
            
            
               jikkundanna lill-Kummissjoni tħallas is-somma ta’ EUR 100 000 bħala kumpens għad-danni mhux materjali mġarrba mir-rikorrent;
            
         
               —
            
            
               jikkundanna lill-Kummissjoni għall-ispejjeż.